CELEX: 32007R1242
Language: bg
Date: 2007-10-24 00:00:00
Title: Регламент (ЕО) № 1242/2007 на Комисията от 24 октомври 2007 година за изменение на Регламент (ЕО) № 793/2006 за определяне на някои подробни правила за прилагането на Регламент (ЕО) № 247/2006 на Съвета за определяне на специфични мерки за земеделието в най-отдалечените региони на Съюза

25.10.2007   
            
            
               BG
            
            
               Официален вестник на Европейския съюз
            
            
               L 281/5
            
         
      РЕГЛАМЕНТ (ЕО) № 1242/2007 НА КОМИСИЯТА
   
   от 24 октомври 2007 година
   за изменение на Регламент (ЕО) № 793/2006 за определяне на някои подробни правила за прилагането на Регламент (ЕО) № 247/2006 на Съвета за определяне на специфични мерки за земеделието в най-отдалечените региони на Съюза
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 247/2006 на Съвета от 30 януари 2006 г. за определяне на специфични мерки за селското стопанство в най-отдалечените райони на Съюза (1), и по-специално член 25 от него,
   като има предвид, че:
   
               (1)
            
            
               В светлината на придобития опит от прилагането на Регламент (ЕО) № 793/2006 на Комисията (2) стана ясно, че е необходимо някои от разпоредбите на посочения регламент да бъдат изменени.
            
         
               (2)
            
            
               Регламент (ЕО) № 1291/2000 на Комисията от 9 юни 2000 г. за определяне на общи подробни правила за прилагане на режима на вносни и износни лицензии и сертификати за предварително фиксиране за селскостопански продукти (3) предвижда издаването и използването на сертификати посредством компютризирани системи; позовавания на тази възможност следва да бъдат включени в Регламент (ЕО) № 793/2006.
            
         
               (3)
            
            
               Член 29, първо тире от Регламент (ЕО) № 793/2006 включва само специфични режими на снабдяване, които трябва да се заплащат по всяко време на годината. Следва да се добавят допълнителни мерки, за да се осигурят нормалното функциониране и ефикасността на програмата. Следователно следва да бъде възможно плащанията за внос и снабдяване с живи животни, както и за мерките, предвидени в член 50 от цитирания регламент, да се извършват по всяко време на годината.
            
         
               (4)
            
            
               Необходимо е процедурите за изменения на програмите, предвидени в член 49 от Регламент (ЕО) № 793/2006, да бъдат по-точни. Целесъобразно е да се уточнят правилата относно представяне на искания за изменения на цели програми и за тяхното одобрение от Комисията, както и графикът за тяхното прилагане. Поради бюджетни правила одобрените изменения следва да се въведат от 1 януари на годината след подаване на искането за изменение. Освен това следва да се прави разлика между важни изменения, изискващи одобрение чрез решение на Комисията, и по-малки изменения, които следва да бъдат съобщени на Комисията само за информация.
            
         
               (5)
            
            
               Необходимо е настоящата формулировка на член 50 от Регламент (ЕО) № 793/2006 да бъде по-точна, що се отнася до съответния член от Регламент (ЕО) № 247/2006.
            
         
               (6)
            
            
               С оглед да се осигури гладък преход от предходните режими, прилагани до 2006 г., по отношение на възможността да се използват електронни сертификати за помощи за специфични режими на снабдяване и що се отнася до възможността да се извършват плащания за внос и снабдяване с живи животни през цялата година, както и за мерките, предвидени в член 50 от Регламент (ЕО) № 793/2006, измененията на член 5, параграф 2, член 7, параграф 2 и член 29 следва да се прилагат от датата, на която Комисията е съобщила одобрението си на цялостната програма на съответната държава-членка в съответствие с член 24, параграф 2 от Регламент (ЕО) № 247/2006.
            
         
               (7)
            
            
               Регламент (ЕО) № 793/2006 следва да бъде съответно изменен.
            
         
               (8)
            
            
               Мерките, предвидени в настоящия регламент, са в съответствие със становището на Управителния комитет по преките плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 793/2006 се изменя, както следва:
   
               1.
            
            
               В член 5, параграф 2 втора алинея се заменя със следното:
               „Член 8, параграф 5, членове 13, 15, 17, 18, 19, 21, 23, 26, 27, от 29 до 33 и от 36 до 41 от Регламент (ЕО) № 1291/2000 се прилагат mutatis mutandis, без да се накърняват разпоредбите на настоящия регламент.“;
            
         
               2.
            
            
               В член 7, параграф 2 втора алинея се заменя със следното:
               „Член 8, параграф 5, членове 13, 15, 17, 18, 19, 21, 23, 26, 27, от 29 до 33 и от 36 до 41 от Регламент (ЕО) № 1291/2000 се прилагат mutatis mutandis, без да се накърняват разпоредбите на настоящия регламент.“;
            
         
               3.
            
            
               В член 29 първото тире се заменя със следното:
               
                           „—
                        
                        
                           В случай на специфични режими на снабдяване, на мерките за внос и снабдяване с живи животни и на мерките, посочени в член 50, през цялата година,“;
                        
                     
         
               4.
            
            
               Член 49 се заменя със следното:
               „Член 49
               Изменения на програмите
               1.   Изменения на цялостните програми, одобрени по силата на член 24, параграф 2 от Регламент (ЕО) № 247/2006, се представят на Комисията и се обосноват надлежно, и по-точно предоставят следната информация:
               
                           a)
                        
                        
                           причините и всички трудности по прилагането, оправдаващи измененията на цялостната програма;
                        
                     
                           б)
                        
                        
                           очаквани ефекти от изменението;
                        
                     
                           в)
                        
                        
                           последици относно финансирането и контрола на задълженията.
                        
                     Освен в случаите на форсмажорни или изключителни обстоятелства държавите-членки могат да нотифицират изменения на програмите само веднъж за календарна година и веднъж за програма и не по-късно от 30 септември на всяка година.
               Ако Комисията няма възражения по предложените изменения, тези изменения се прилагат от първи януари на годината след годината, в която са били нотифицирани.
               Такива изменения могат да се прилагат по-рано, ако Комисията писмено потвърди на държавата-членка преди посочената в трета алинея дата, че съобщените поправки отговарят на законодателството на Общността.
               Ако нотифицираното изменение не отговаря на законодателството на Общността, Комисията уведомява държавата-членка за това и изменението не се прилага, докато Комисията не получи изменение, което може да се декларира за отговарящо.
               2.   Чрез дерогация от параграф 1 Комисията прави оценка на предложенията на държавите-членки и взема решение за одобрението им в срок най-късно четири месеца след подаването им съгласно процедурата, предвидена в член 26, параграф 2 от Регламент (ЕО) № 247/2006, за следните изменения:
               
                           a)
                        
                        
                           въвеждане на нови мерки или схеми за помощи в цялостните програми, и
                        
                     
                           б)
                        
                        
                           увеличаване на размера на вече одобрената помощ за всяка съществуваща мярка или схема за помощ с повече от 50 % от сумата, приложима по времето, когато е представено искането за изменение.
                        
                     3.   Държавите-членки са оторизирани да правят следните изменения, без да се прибягва до установените в параграф 1 процедури, при условие че измененията са нотифицирани до Комисията:
               
                           a)
                        
                        
                           в случая на прогнозни баланси за доставка, промени в индивидуалното ниво на помощ над 20 % или промени в количествата на продуктите, обхванати от режима на снабдяване, или, съответно, общата сума на отпуснатата помощ за всяка продуктова линия; и
                        
                     
                           б)
                        
                        
                           в случая на програми на Общността за подпомагане на местно производство държавите-членки могат да поправят с не повече от 20 % размера на финансовата вноска за всяка мярка и единичния размер на помощта над или под сумите, които са в сила към момента на представяне на искането за изменениe;
                        
                     
                           в)
                        
                        
                           изменения, последващи изменения на кодове и описания, установени в Регламент (ЕИО) № 2658/87 на Съвета (4), използвани за идентифициране на продукти, обект на помощ, и доколкото тези изменения не водят до промяна на самите продукти.
                        
                     Тези изменения не се прилагат преди датата, на която са получени от Комисията. Те могат да се приемат само веднъж годишно, освен в случаите на форсмажорни или изключителни обстоятелства, на промяна на количествата на продуктите, обхванати от режимите на снабдяване, и на промяна на статистическата номенклатура и на кодовете в Общата митническа тарифа, както е предвидено в Регламент (ЕИО) № 2658/87.
            
         
               5.
            
            
               Член 50 се заменя със следното:
               „Член 50
               Финансиране на проучвания, демонстрационни проекти, обучение или мерки за техническа помощ
               Сумата, необходима за финансиране на проучвания, демонстрационни проекти, обучение и мерки за техническа помощ, предвидени в програма, одобрена по силата на член 24, параграф 2 от Регламент (ЕО) № 247/2006, за целите на изпълнение на споменатата програма, не може да е по-голяма от 1 % от общата сума за финансиране, отпусната за всяка програма по силата на член 23, параграф 2 от цитирания регламент.“
            
         Член 2
   Настоящият регламент влиза в сила на третия ден след публикуването му в Официален вестник на Европейския съюз.
   Въпреки това член 1, параграфи 1, 2 и 3 се прилагат за всяка засегната държава-членка от датата, на която Комисията е съобщила одобрението си за цялостната програма на съответната държава-членка в съответствие с член 24, параграф 2 от Регламент (ЕО) № 247/2006.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 октомври 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 42, 14.2.2006 г., стр. 1. Регламент, изменен с Регламент (ЕО) № 2013/2006 (ОВ L 384, 29.12.2006 г., стр. 13).
   
      (2)  ОВ L 145, 31.5.2006 г., стр. 1. Регламент, изменен с Регламент (ЕО) № 852/2006 (ОВ L 158, 10.6.2006 г., стр. 9).
   
      (3)  ОВ L 152, 24.6.2000 г., стр. 1. Регламент, последно изменен с Регламент (ЕО) № 1913/2006 (ОВ L 365, 21.12.2006 г., стр. 52).
   
      (4)  ОВ L 256, 7.9.1987 г., стр. 1.“